Ержан Бабақұмаров ҚР Президенті Әкімшілігінің Талдау және болжамдау орталығының меңгерушісі болып тағайындалды
"Ержан Бабақұмаров ҚР Президенті Әкімшілігінің Талдау және болжамдау орталығының меңгерушісі болып тағайындалды" | "https://abai.kz/post/82905"
TITLE: Ержан Бабақұмаров ҚР Президенті Әкімшілігінің Талдау және болжамдау орталығының меңгерушісі болып тағайындалды
URL: https://abai.kz/post/82905
META: "Ержан Бабақұмаров ҚР Президенті Әкімшілігінің Талдау және болжамдау орталығының меңгерушісі болып тағайындалды" | "https://abai.kz/post/82905"
DATE: 12.12.2018
AUTHOR(s): Abai.kz
TOTAL WORDS: 102
TEXT: Мемлекет басшысының Жарлығымен Қазақстан Республикасы Президенті Әкімшілігінің құрылымына тиісті өзгеріс енгізіле отырып, Талдау және болжамдау орталығы құрылды. Бұл туралы Ақорданың баспасөз қызметі хабарлайды. Мемлекет басшысының Өкімімен Ержан Жалбақұлы Бабақұмаров Қазақстан Республикасы Президенті Әкімшілігінің Талдау және болжамдау орталығының меңгерушісі болып тағайындалды. Ержан Бабақұмаров 1969 жылы дүниеге келген. Әл-Фараби атындағы Қазақ мемлекеттік университетін тәмамдаған. Саясаттану ғылымдарының кандидаты, Саясаттану ғылымдары қоғамдық Академиясының академигі, Қазақстанның Саясаттану ғылымдары қауымдастығының мүшесі. Әртүрлі жылдары Қазақстан даму институтының Саяси зерттеулер орталығын, Президент Әкімшілігінің ақпараттық-талдау орталығын, ҚР Президенті жанындағы Орталық коммуникациялар қызметін басқарған, мәдениет және ақпарат вице-министрі, Мәдениет және ақпарат министрлігінде жауапты хатшы, ҚР Премьер-Министрінің Кеңсесі басшысының орынбасары лауазымдарын атқарған. Abai.kz
